شەفەق نیوز/ سەرچەوەیگ ئەمنی، ئمڕوو جمعە، خەوەردا لە بەرزەوبوین ئامار
تەقینەوەی دوو پەلامارەگە لەبان پۆلیس لە پارێزگای دیالە ئەرا سێ قوربانی و چوار
زەخمداربوین.
سەرچەوەگە
ئەرا ئاژانس شەفەق نیوز وت: بومبیگ دانریاگ تەقیە بان ماشینیگ مەدەنی لە ئاوای
جێزانی سەروە ناحیەی عەبارە، و هەنای دەوریەیگ پۆلیس روی وەرەو شوین رووداوەگە کرد
بومبیگ تر تەقیە بان دەوریەگە، و لە مەوقەی تەقینەوەگە ئەندامەیلیگ لە داعش
پەلامار پۆلیسەکان و ئەو کەسەیلەگ لەورا بوین وە چەک قەناسی دان، ک بویە هووکار
کەشتنە٣ ئەندام پۆلیس یەک ئەفسەر لەناویان بوی، و زەخمداربوین چوار لە مەدەنی و
پۆلیس.
وتیش؛
هێزەیلیگ لە پۆلیس رەسینە شوین رووداوەگە و قوربانی و زەخمدارەیل هەڵگردن و
دەسکردنە هەڵمەتیگ وەشکین و مینەکردن جیوەجیکەرەیل پەلامارەگە لەناو رەوشەیل
شیواشیویگ لەناو ئاوایەگە.
